
"Jika seseorang meninggal dunia, maka terputuslah 
amalannya kecuali tiga perkara: sedekah jariah, ilmu yang 
bermanfaat, dan doa anakyang soleh' m 

Dan semoga dengan penerbitan ini, segala setiap hurut di 
dalamnya, menjadi mantaat kepada beliau, Dato' Prof. Dr. 
Siti Hawa Binti Haji Salleh, kerana hal ini juga termasuk di 
dalam ilmuyang bermantaat. 


1 Hadis riwayat Muslim no. 1631. 

Ijb L^Lutj (jakAll ^jjo ( j^j.j*jfi Ljjiil w 5*j 'jlU4.1l l^jajj Jjlllj ^clillj ^LcJb 

IaJlcIj iL>JI L^li-jlj L$>-jj IJi. U-jjj L^LaI jj» I J>- ililj L*jb jj> | Ji. 

jliil I_jUc jj»J 4jjjhj jlill 1-jLiC {yA 


"Ya Allah, Engkau kurniakanlah keampunan baginya, dan 
limpahkanlah rahmat keatasnya, dan selamatkanlah dia 
dan maafkanlah segala kesalahannya. Engkau muliakanlah 
kedudukannya, dan luaskanlah tempat tinggainya, dan 
sucikanlah dia dengan air salji dan air yang sejuk. Engkau 
bersihkanlah dia daripada kekotoran dosa sebagaimana 
dibersihkan pakaian yang putih dari segala kekotoran. Dan 
gantikanlah rumahnya dengan rumahyang lebih baik, juga 
keiuarga yang iebih baik daripada keiuarganya dan 
pasangan yang iebih baik daripada pasangannya. 
Masukkanlah dia ke daiam syurga dan iindungiiah dia 
daripada seksaan kubur dan ujiannya serta jauhkan dia dari 
azab neraka." [2] 

Dan mudah-mudahan Allah juga mengampunkan dosa 
saya sekeluarga dan kaum muslimin samada yang masih 
hidup ataupun yang sudah meninggalkan dunia ini. Amin. 


2 Hadis riwayat Imam Muslim dalam Shahihnya, Kitab al-Janaaiz, no: 
963. 

t_jj 4jb JL<s_>Jl 


Dengan nama Allah, Tuhan yang Amat Murah lagi yang 
Amat Mengasihani akan sekalian hambanya, segala puji 
bagi Allah, Tuhan seru sekalian alam. Wa sholatu wa 
l'salam 'ala nabiyyihi [1] , dan rahmat dan salamnya atas 
yang diambilnya akan Nabi Muhammad inil-ladhi la 
nabiyyu ba'dah [2] , adapun Nabi Muhammad itu yang tiada 
ada nabi kemudian: wa 'ala alihi wasahbihi'l-ladhi 
yujahiduna bihamdihi [3] , dan atas keluarganya dan segala 
Sahabatnya mereka itulah yang usahakan memuji dia. Wa 
ba'da qala faqiru bil'fakhru wa’l-taqsir [4] , kemudian 
daripada itu, telah berkata Pakir yang insaP akan lemah 
keadaan dirinya dan singkat pengetahuan ilmunya: 


1 Ejaan asal pada manuskrip: djjj lc. ii jUI^ 

2 Ejaan asal pada manuskrip: ^ y ^JI p 

3 Ejaan asal pada manuskrip: 

4 Ejaan asal pada manuskrip: j i $ J * Jj-da£ (Jls Jlju^ 

Adalah pada suatu masa zaman Sultan Muazzam 
Syah [5] ibnu Sultan MuzalFal Syah [6] yang maha mulia 
kerajaan negeri Kedah, pada suatu hari baginda keluar ke 
penghadapan, dihadapi oleh segala menteri, hulubalang [7] 
serta 'alim muta'allim [8] , maka Fakir pun hadirlah 
mengadap baginda, penuh sesak di penghadapan itu 
membicarakan negeri dan mengkaji kitab. Setelah itu 
maka titah duli baginda yang maha mulia, junjungkan ke 
atas jemala [9] Fakir, demikian titah yang maha mulia, 
"Bahawa hamba pinta diperbuatkan hikayat pada tuan, 
peri [10] peraturan segala raja-raja Melayu dengan 
istiadatnya sekali, supaya boleh diketahui oleh segala anak 
cucu kita yang kemudian daripada kita ini, serta dikurniai 
dengan sejarahnya." 


5 Seri Paduka Sultan Muadzam Shah ibni al-Marhum Sultan 
Mudzaffar Shah I (1179-1201). 

6 Seri Paduka Sultan Mudzaffar Shah I (1136 - 1179), raja Hindu 
terakhir dan sultan Islam pertama negeri Kedah. Nama baginda 
sebelum memeluk Islam adalah, Seri Paduka Maharaja Durbar II 
Raja Phra Ong Mahawangsa (c. 956 - 1136). 

7 Hulubalang: ketua pasukan askar, pemimpin pasukan. 

8 Ejaan asal pada manuskrip: <0*1* <JU. 

9 Jemala: kepala; di atas ~ di atas kepala. 

10 Peri: hal, keadaan, sifat; ~ peraturan sifat-sifat peraturan. 

Setelah faqiru'l-ladhi tarkibu 'ala jahil [11] , maka 
Fakir pun perkejaplah 1121 diri pada mengusahakan dia. 
Syahadan memohonkan tauPiklah Pakir ke hadrat Tuhan 
shoni'u-l'alim [13] dan meminta huruP kepada sayyidu'1- 
anam [14] dan meminta aFwah [15] kepada keempat Sahabat 
yang akram. Hatta maka Fakir pun mengaranglah hikayat 
ini, maka dinamai akan dia Sulalatus Salatin [16] , iaitu 
peraturan segala raja raja. Hadhihi dawa'iru'i akhbari wa 
ghururu'1-amthali [17] . Inilah mutia [18] segala ceritera dan 
segala cahaya perumpamanya, maka barang siapa 
membaca dia janganlah dibicarakan lagi, terlalu amat 
sempurna bicaranya, kerana hikayat ini tahulah kami akan 
perkataan, kerana sabda Nabi Sallallahualaihiwasallam: 
"tafakkaru fidhatillah" [19][20] yakni bicarakan olehmu pada 
segala kebesaran Allah, jangan kamu Fikirkan pada zat 
Allah. 


11 Ejaan asal pada manuskrip: JaP- ji ii 

12 Kejap: tidak mudah tercabut, ketat, teguh; ~lah diri teguhlah diri. 

13 Ejaan asal pada manuskrip: JUJI 

14 Ejaan asal pada manuskrip: ^WI 

15 Afwah: tuah (orang yg keramat). 

16 Ejaan asal pada manuskrip: 

17 Ejaan asal pada manuskrip: JLi^l jjI^a 

18 Mutia: mutiara. 

19 Ejaan asal pada manuskrip: 4jjl l1)Ia 

20 Hadis ini "dhaif. Matan penuh: aJJI \ »‘2- 1 4_UI I g -* 

Ketahui olehmu kepada zaman dahulu kala dan 
pada masa yang telah lalu, kata yang empunya cetera [21] 
ini, maka adalah kepada suatu masa sedang zaman Nabi 
Allah Sulaiman alaihissalam naik jadi raja yang tetap di 
atas takhta kerajaan dikurnia Allah Taala di dalam dunia 
ini memerintahkan daripada segala makhluk khalayak 
yang berjenis-jenis bangsanya yang dijadikan Allah 
Subhanahuwataala di dalam dunia ini, dititahkan oleh 
Tuhan seru sekalian alam memerintahkan isi alam dunia 
ini di dalam hukum Nabi Allah Sulaiman alaihissalam, tiada 
boleh hendak melalui daripada hukumnya, baik daripada 
binatang yang melata di bumi dan yang terbang di udara, 
sekaliannya dalam hukuman Nabi Allah itu, beberapa 
banyak bukit, gunung, pulau yang menjadi pasak dunia ini 
yang didiami oleh makhluk. 

Sebermula, maka tersebutlah perkataan Pulau 
Langkapuri [22] itu. Selama peninggal perang Seri Rama [23] 
dan Anduman [24][25] jadi sunyilah pulau itu, tiada siapa- 

21 Cetera: cerita, ceritera. 

22 Dipercayai ianya merupakan nama asal Pulau Langkawi. 

23 Seri Rama @ Ramachandra: jelmaan ketujuh Tuhan Vishnu. 

24 Anduman @ Hanuman: dewa Hindu yang berupa seekor monyet. 

25 Menurut Hikayat Seri Rama di dalam sebuah epik Hindu Ramayana, 
pertempuran di antara Seri Rama dan Anduman adalah disebabkan 
peristiwa penculikan Sita Dewi. 

siapa duduk; maka datanglah seekor burung geroda [26] 
yang amat besarnya, ia itu asalnya daripada anak cucu 
Maharaja Dewata. Maka burung geroda itulah yang diam 
di pulau itu mencari makan. Maka burung geroda itu pun 
pada masa zaman Seri Rama dan Anduman biasa masuk 
perang, banyakjuga kesaktiannya dan banyakjuga segala 
binatang yang terbang dan berjalan di bumi takut akan 
dia. Maka pada suatu hari datanglah seekor burung 
rajawali kepada burung geroda itu, katanya, "Adakah tuan 
hamba beroleh khabar bahawa raja Rom itu beroleh 
seorang anak laki-laki? Sekarang ini ia hendak meminang 
anak raja Benua China, kerana negeri kedua itu terlalulah 
jauhnya, sebuah negeri itu di sebelah matahari naik dan 
sebuah negeri di sebelah matahari mati [27] , maka 
kehendaknya raja Rom itu hendak mengantarkan anaknya 
itu berperahu dan berlayar." 


26 Burung gergasi. Menurut Dewan Siswa (Nov 2011), Ibnu Battuta 
pernah menceritakan seekor burung raksasa yang terbang di 
angkasa Laut China Selatan, saiznya terlalu besar sehingga 
kelihatan seperti gunung yang sedang terapung. Sumber: Yule- 
Cordier, Cathay & the Way Thither IV (1916:146), nota daripada 
Wittkower, 1938. Pengakuan tentang kewujudan burung gergasi 
ini juga turut dibuat oleh Marco Polo pada abad yang ke-13 
berserta tokoh-tokoh yang lain. 

27 Mati: terbenam; di sebelah matahari ~ matahari terbenam. 

Maka kata burung geroda itu kepada burung 
rajawali, "Mana tuan hamba beroleh warta ini?" 

Maka kata burung rajawali, "Hamba beroleh warta 
daripada burung kakaktua, ialah yang melihat orang 
membawa utusan dan penumah [28] dari Benua Rom, 
hendak pergi ke Benua China. Maka hamba pun terbang 
melintas melihat kelakuan itu, nyatalah adanya seperti 
warta itu, kerana raja Rom itu hendak menunjukkan 
kebesarannya, mana yang tiada dapat dikerjakan oleh 
segaia raja-raja di dalam dunia ini, ialah konon hendak 
mengadakan dan mengantarkan." 

Maka kata burung geroda kepada burung rajawali, 
"Di mana dapat ia sekalian hendak mengerjakan pekerjaan 
itu? Pada fikirku tiada boleh jadi, tetapi nantilah dahulu, 
aku hendak pergi mengadap Nabi Allah Sulaiaman kerana 
ia itu raja besar di dalam alam dunia ini. Jikalau sudah ada 
seperti yang demikian itu, tiadalah ku beri jadi pekerjaan 
nikah keduanya anak raja dua buah negeri itu." 

Setelah didengar oleh burung rajawali kata burung 
geroda itu, maka ia pun bemnohon kepada burung geroda 
lalu ia terbang. 

28 Penumah @ Penomah: pemberian kpd bakal mentua. 


6 



Setelah itu maka burung geroda itu pun 
terbanglah naik ke udara sampai pergi mengaras awan 
udara, berasaplah kelihatan dunia ini. 

Bahawa pada ketika itu datanglah seekor burung 
geroda yang terlalu amat besarnya turun mengadap Nabi 
Allah Sulaiman, sembahnya, "Ya Nabi Allah, hamba dengar 
warta raja Rom menaruh seorang anak laki-laki dan raja 
Benua China ada menaruh seorang anak perempuan. Maka 
sekarang raja Rom itu hendak meminang anak raja Benua 
China. Konon akan rupa kedua anak raja itu terlalu amat 
eloknya, tiadalah lagi bandingnya akan rupa keduanya itu, 
dan kedudukan negeri itu terlalulah jauh, pada jikir hamba 
bukanlah jodo [29] pertemuannya." 

Maka sabda Nabi Allah Sulaiman, "Hai burung 
geroda, demi Tuhan yang menjadikan aku, adapun jodo 
pertemuan itu di dalam batu atau di dalam kayu sekalipun 
tiadayang dapat menceraikan dia." 


29 Jodo: jodoh, sesuai; @ jodoh. 

Maka sembah burung geroda, "Ya Nabi Allah, akan 
pekerjaan itu atas hambamulah menceraikan dia. Jika tiada 
dapat hamba menceraikan anak raja kedua itu nescaya 
hamba undurlah daripada bawah langit dan atas bumi 
daerah tempat kediaman segala manusia sekalian ini ." 

Maka sabda Nabi Allah Sulaiman, “Baik, perbuatiah 
oleh tuan hamba barang kuasa engkau, tetapi pesanku 
kepada engkau tatkala sudah tetap engkau boleh 
menceraikan jodo pertemuan manusia itu, hendaklah 
engkau datang ke mari ceterakan kepada aku ." 

Maka sembah burung geroda, "Baiklah, ya Nabi 

Allah." 


Setelah sudah maka burung geroda pun 
bermohonlah kepada Nabi Allah Sulaiman lalu terbanglah 
ia pergi ke Benua China. 

Hatta beberapa lamanya ia terbang itu, maka 
sampailah ke Benua China lalu dilihatnya segala perintah 
raja Benua China itu, nyatalah seperti warta burung 
rajawali itu adanya jadi berkahwin. Maka adalah kepada 
suatu hari pergilah tuan puteri anak raja Benua China itu 
bermain ke taman lalu memungut segala bunga-bungaan 

dan buah-buahan. Setelah dilihat oleh burung geroda 
tuan puteri itu duduk di dalam taman memungut segala 
bunga-bungaan dan buah-buahan, lalu ia pun terbanglah 
menuju pergi kepada tuan puteri itu ke dalam taman. 
Serta sampai lalu disambarnya tuan puteri itu dengan 
mulutnya serta digenggam dengan kukunya yang kanan. 
Maka mak inang [30] tuan puteri serta dengan 
kundangnya 1311 seorang budak perempuan, maka 
keduanya itu pun disambar dengan kukunya kaki kiri 
digenggamnya lalu dibawa terbang mereka itu menuju ke 
Pulau Langkapuri, halanya itu ke sebelah laut selatan. 

Setelah sampai ke Pulau Langkapuri itu lalu 
dibawa turun kerana sudah ada tempatnya seperti rupa 
sebuah mahaligai [32] . Tempat itulah ditaruhkannya tuan 
puteri itu tiga dengan sahayanya [33] , serta dicarinya 
makanan, dihantarkan kepada tuan puteri itu. Barang 
yang dikehendakinya dicari oleh burung geroda itu diberi 
akan tuan puteri dan sahayanya kedua itu. 


30 Inang: perempuan yg menjaga dan melayan anak-anak (biasanya 
anak raja-raja atau anak orang besar-besar). 

31 Kudang: budak pengiring (raja, orang bangsawan, dll). 

32 Mahaligai @ mahligai: istana tempat kediaman raja (permaisuri 
atau putera-puteri raja). 

33 Sahaya: abdi, hamba. 

Sebermula, maka tersebutlah perkataan raja Rom 
sedang dihadapi oleh segala raja-raja yang besar-besar 
yang bermahkuta [34] , dengan segala menteri dan para 
penggawa [35] , hulubalang, sida-sida [36] , bentara [37] , 
biduanda [38] sekalian, penuh sesak di balai paseban [39] 
agung, bermesyuarat bicara hendak mengantarkan 
anakanda baginda itu ke Benua China serta menghadirkan 
segala kelengkapan bahtera dan kapal yang mencari 
harapan akan ganti baginda itu. Maka adalah dalam 
banyak segala raja-raja yang duduk mengadap itu adalah 
seorang raja yang besar lagi bermahkuta, sahabat 
kepadanya, bernama Raja Merong Mahawangsa. 


34 Mahkuta: mahkota; ber ~ bermahkota. 

35 Penggawa: ketua kampung (daerah), penghulu. 

36 Sida: gelaran orang daripada keturunan bangsawan. Sida-sida: 
pegawai dlm istana (semacam pendeta). 

37 Bentara: pesuruh raja (yg menyampaikan titah atau membawa alat 
kerajaan). 

38 Biduanda: budak kundang, budak raja, hamba (suruhan) raja. 

39 Balai paseban: balai besar. 

Adapun raja itu ayahnya daripada indera-indera [40] 
dan bondanya itu asal daripada dewa-dewa. Maka 
terbukalah pintu hatinya gemar dan suka ia beristeri akan 
anak Raja Gergasi, kerana puteri itu kecil lagi baik rupa 
parasnya dan asal bondanya daripada raksasa. Maka jadi 
tiadalah suka ayah bondanya Raja Merong Mahawangsa 
akan dia beristeri akan tuan puteri itu. Maka oleh Raja 
Merong Mahawangsa, barang ke mana ia pergi dibawanya 
pergi isterinya itu bersama-sama dengan dia, tiada 
ditinggalkan dengan segala menteri, para penggawa, 
hulubalang, sida-sida, bentara, biduanda, rakyat sekalian, 
kerana Raja Merong Mahawangsa itu ia ketahui ilmu 
kesaktian dan ditakuti oleh sekalian raja-raja. 

Maka titah raja Rom kepada Raja Merong 
Mahawangsa, "Hai soudara hamba, hendaklah saudara 
pergi ke Benua China ganti hamba membawa pergi paduka 
anakanda ini, kahwinkan dengan anak raja Benua China." 

Maka sembah Raja Merong Mahawangsa, "Baikiah, 
tuanku, barang yang dititahkan itu patik kerjakan, tuanku." 

Setelah itu maka sultan Rom pun menghadirkan 
sebuah bahtera akan kenaikan anakanda baginda itu 

40 Indera: raja atau kerajaan. Raja-raja. 

dengan segala anak menteri, penggawa, hulubalang, 
dengan empat puluh anak raja-raja dan sebuah bahtera 
akan kenaikan Raja Merong Mahawangsa dengan segala 
menteri, para penggawa, hulubalang, rakyatnya, 
mengiringkan anak raja Rom itu. Lain daripada bahtera 
dua buah itu beberapa pula banyak kapal dan keci [41] yang 
bersama-sama mengiring akan anak raja itu. 

Hatta setelah sudah lengkap maka pada ketika hari 
saat yang baik, maka Raja Merong Mahawangsa pun 
mengangkatkan layar serta segala kapal dan keci yang 
serta bersama-sama mengiringkan itu semuanya 
disuruhkan naikkan segala layarnya. Maka segala kapal itu 
pun membongkarkan sauhnya serta menaikkan layar 
masing-masing lalu berlayarlah sekalian mengikut 
bahtera anak raja Rom dan bahtera Raja Merong 
Mahawangsa. Setengah dahulu, setengah kemudian, 
bertaburan penuhlah laut itu, menuju halanya ke Benua 
China. 


Hatta beberapa lamanya berlayar daripada negeri 
Rom itu, maka sampailah ke tengah arungan [42] dengan 
beberapa melalui kuala negeri segala raja-raja yang takluk 

41 Keci: (kĕci) sejenis kapal layar empat persegi. 

42 Arungan @ harung: laut yg boleh dilayari. 


12 



kepada raja Rom. Maka sekalian raja-raja itu pun 
datanglah mengantarkan makanan dan hadiah berbagai- 
bagai jenisnya, daripada sebuah negeri kepada sebuah 
negeri, kerana sekalian itu negeri yang besar-besar jua, 
takluk ke Benua Rom. Maka dengan hal yang demikian, 
pelayaran pun sampailah ke laut sebelah Hindustan. Maka 
terlalu banyak segala yang ajaib-ajaib dan yang indah- 
indah kelihatan pada mata sekaliannya itu. Maka dipintasi 
juga belayar merentas segala tanjung-tanjung, terlalulah 
ramainya berlayar itu. 

Adapun pelayaran angkatan anak raja Rom hendak 
pergi kahwin ke Benua China itu adalah seperti burung 
terbang ke sarang dan tiangnya seperti batang pepara [43] 
lakunya, barang di mana berlabuh dan berhenti itu seperti 
pulau yang besar, serta dengan segala bunyi-bunyian pun 
dipalu oranglah, terlalu azmat [44] bunyinya seperti akan 
terangkatlah lautan itu, tambahan pula dengan bunyi 
bedil meriam pun terlalu banyak. Maka bahananya bunyi 
bedil meriam yang dipasang itu seperti bunyi guruh dan 
tagar [45] , terlalu gempita, alamat di dalam laut itu tiadalah 


43 Pepara: tumbuhan (rumpai), rumput sendayan. 

44 Azmat: kuat sekali; hebat. 

45 Tagar: (bunyi) guruh (guntur). 

dengan kemasyghulannya [46] melainkan dengan kesukaan 
belaka. Barang di mana berjumpa dengan pulau, singgah 
berlabuh, naik ke daratan mengambil air dan kayu serta 
mandi sekalian dan memungut daripada ketam, siput, 
karangan 1471 , serta mengambil tali akar dan umbut [48] kayu, 
pucuk kayu, akan makanan segala yang bernatsu di dalam 
kapal bahtera; terlalulah kesukaan sekaliannya. 

Adapun sekaliannya belayar itu tiada juga jauh 
daripada tanah daratan, hingga kelihatanjua daratan itu. 
Maka sampailah ke laut Kuala Canggung [49] namanya dan 
nama rajanya negeri itu Kelinggi [50] . Maka kelihatanlah 
pada mata sekalian datang teduh redum [51] dari sebelah 
matahari hidup [52] itu seperti hendak menimpa atas segala 
kapal, keci, bahtera. Maka tengah belayar itu datanglah 
kelam-kabut guruh petir dengan hebat dahsyat; 

46 Masyghul: berasa dukacita kerana sesuatu, susah hati, murung, 
sedih; ke ~ an kesedihan. 

47 Karangan: batu karang. 

48 Umbut: pangkal pucuk batang pokok palma (kelapa, pinang, dll) yg 
lembut dan boleh di-makan. 

49 Dipercayai Kuala Canggung ini terletak di sebuah kawasan di tanah 
Burma, juga dikenali sebagai Negara Kota Halingyi, bangsa Pyu. 

50 Tidak dikenali siapa sebenarnya di sebalik watak "Raja Kelinggi" di 
dalam Hikayat Merong Mahawangsa ini. Seorang Raja Burma. 

51 Redum: mendung, redup, suram (gelap); @ redam. 

52 Hidup: Terbit; Di sebelah matahari ~ matahari terbit. 

datangnya itu seperti pohon angin ribut yang besar 
rupanya. Maka bahtera kenaikan anak raja Rom pun 
mendekati kenaikan Raja Merong Mahawangsa. Maka 
titah anak raja Rom suruh bertanya: "Apa juga yang 
datang di hadapan itu seperti hendak menimpa di atas 
segala perahu itu?" 

Maka Raja Merong Mahawangsa pun segeralah 
naik ke atas beranda bahteranya dengan alat senjatanya. 
Demi dilihat oleh Raja Merong Mahawangsa yang datang 
itu bukannya daripada angin ribut tauPan, hanya bunyi 
sayap burung terbang juga, akan datang rupanya hendak 
merosakkan segala perahu yang dinaik sekaliannya. Maka 
Raja Merong Mahawangsa pun bertitah kepada 
sekaliannya suruh beringat-ingat alat senjata masing- 
masing tangan serta mengisi ubat bedil meriam, jangan 
dialpakan [53] . Demi didengar oleh sekaliannya titah Raja 
Merong Mahawangsa yang demikian itu, maka sekalian itu 
pun mengerahkan sekalian orangnya suruh beringat-ingat 
serta memegang senjata masing-masing tangan. 

Adapun burung geroda itu setelah nyatalah 
angkatan anak raja Rom itu, maka datanglah marahnya 
lalu ia pun terbang datang menyambar, langsung 

53 Alpa: lalai, kurang mengendahkan. 

dihalakannya ke sebelah matahari jatuh. Maka Raja 
Merong Mahawangsa pun menarik busur anak panahnya 
yang bernama Ayu-ayunan itu ke udara, bergemuruhlah 
bunyinya seperti halilintar membelah. Maka segera 
ditepiskan dengan sayapnya, tiada kena. Maka segala 
yang memasang bedil meriam itu pun dipasangnya hala 
ke langit, tiadalah berhenti lagi; jikalau guruh petir di 
langit pun tiadalah kedengaran lagi, terlalulah azmatnya. 
Demi dilihat oleh burung geroda terlalu banyak alat 
senjata yang datang hendak mengenai dia, maka ia pun 
tiada ambil tahu kerana tiada memberi guna kepada 
burung geroda itu, habis berterbangan pergi hala ke lain, 
ke sana ke mari. Setelah demikian datang pula burung 
geroda itu serta menurunkan guruh hujan angin ribut, 
datangnya itu dari sebelah selatan, lantas ke utara. Demi 
dilihat oleh Raja Merong Mahawangsa hal kelakuan 
burung geroda itu kesaktian menurunkan hujan, angin 
ribut guruh petir itu, maka segeralah ia mengambil anak 
panah yang bernama Ayu-ayunan bicara menahankan 
angin ribut burung geroda itu, hujungnya merah seperti 
api. Demi ditariknya busurnya lalu dipanahkannya ke 
udara bergemuruh seperti tautan bunyinya di udara itu 
seketika lagi datanglah suatu gunung dari udara 
menahani daripada angin ribut tautan yang datang 
daripada burung geroda itu. Maka burung geroda itu pun 

terlepaslah ia ke sebelah utara, mencarikan alpa anak raja 
Rom tiga buah bahtera itu, hendak dirosak tenggelamkan 
kapal anak raja Rom itu ke dalam laut. Maka daripada 
tiada berhenti datang senjata kena kepada tubuhnya 
burung geroda itu, maka ia pun tiada memberi guna 
kepadanya. Maka burung geroda itu pun ghaiblah terbang 
pergi halanya ke darat lantas ke hutan-rimba belantara. 
Maka Raja Merong Mahawangsa hendak membalas panah 
sekali lagi, tiada sempat kerana burung geroda itu terlalu 
cepat dan tangkasnya ia terbang itu. Maka hari pun 
malamlah, lalu berhenti sekaliannya pada malam itu. 

Telah keesokan pagi harinya dinanti-nanti kalau- 
kalau datang burung geroda itu melanggar pula, tiada 
datang maka sekaliannya pun berlayarlah pula tiada juga 
jauh daripada daratan. Antara beberapa hari belayar 
sekaliannya itu dengan tempik sorak serta memalu segala 
bunyi-bunyian sepanjang-panjang laut, maka sampailah ke 
laut Kuala Tawai [54] namanya itu. Maka datanglah pula 
burung geroda itu dengan hebat dan garangnya seperti 
tiada berlawanlah kelakuan rupanya, datang dengan 
angin ribut, guruh petir, kilat sabung-menyabung. Maka 
oleh Raja Merong Mahawangsa segera disuruh 

54 Lokasinya terletak di Tavoi, Myanmar. Kuala Tawai merupakan 
nama asal Tavoi sebelum bumi Melayu tersebut dijajah Burma. 


17 



kembarkan bahtera itu dengan bahtera kenaikan anak 
raja Rom itu. Maka segala kapal dan keci pun berlabuhlah 
berkeliling bahtera kenaikan dua buah itu, masing-masing 
memegang senjata. Maka Raja Merong Mahawangsa pun 
naiklah ke atas beranda bahteranya itu dengan alat 
senjata serta memegang panahnya yang bernama Berana 
Pura itu, bernyala-nyala api hujungnya, segera ditarik 
busurnya. Maka dikenakannya anak panah Berana Pura itu 
lalu dipanahkan naik ke udara, bergemuruhlah bunyinya. 
Maka turunlah anak panah itu menerbangkan segala yang 
kelam-kabut, zulmat [55] dan angin ribut, hujan itu pun 
habislah sekaliannya hilang. Maka kelihatanlah burung 
geroda itu sudah menerbangkan kapal tiga buah di dalam 
kelam kabut zulmat itu juga. Maka sorak tempik pun 
terlalulah azmat, tambahan dengan bunyi bedil meriam 
pun seperti bertih dan tagar di langit sekalipun tiada juga 
kedengaran kepada sangat azmat itu; hingga dengan 
kelam-kabut asap bedil jua di dalam banyak peluru 
meriam dan bedil itu dengan beberapa pula anak panah 
segala raja-raja seperti hujan yang lebat rupanya datang 
mengenai kepada tubuh burung geroda itu, suatu pun 
tiada singgah, habis bertabur dan berkibaran melayang di 
dalam laut itu: jika kena ke tubuh burung geroda itu, 
jangan pun hendak luka tubuhnya, bulunya pun tiada 

55 Zulmat: gelap (kerana ribut), kegelapan. 

luruh barang sehelai jua pun. Maka terlalulah ramai 
dengan tempik soraknya mereka itu, bergempita di dalam 
laut itu. Seketika lagi datang pula burung geroda itu 
terbang melayangkan dirinya seperti angin taufan yang 
besar bunyinya dan suaranya seperti bunyi guruh dan 
halilintar membelah. Maka tuli pekak telinga sekalian itu. 

Maka Raja Merong Mahawangsa pun segera 
memanahkan dengan anak panahnya Berana Pura itu ke 
udara bergemuruh perginya hendak mengenai burung 
geroda itu, segera dikibarkannya dengan sayapnya, maka 
anak panah itu pun jatuh ke dalam laut lalu burung 
geroda itu pun menyambar pula tiga buah kapal itu 
dengan paruhnya dan kakinya kedua belah itu membawa 
terbang ke atas udara seperti tangkas tiada sempat 
melihat rupanya daripada sangat tangkas itu, seperti 
angin ribut tauPan yang besar. Maka rosaklah enam buah 
kapal itu, tenggelam, orangnya habis mati, tiada lagi 
hidup. Di dalam itu pun susah juga burung geroda itu 
hendak memintaskan segala angkatan anak raja Rom itu, 
langsunglah burung geroda itu terbang ke hutan rimba 
gunung mencari bicara hendak merosakkan kenaikan 
anak raja Rom itu. 

Sebermula segala kapal dan bahtera kenaikan anak 
raja Rom itu dinanti-nantinya serang langgar geroda itu, 
tiadalah akan datang maka hari pun malamlah. Maka 
berkampunglah sekaliannya bersatu pula sementara hari 
hendak siang. Telah keesokan harinya, maka sekaliannya 
pun berlayarlah serta membaiki segala tali akar yang 
rosak binasa itu. Jadi kemasyghulanlah anak raja Rom dan 
Raja Merong Mahawangsa melihat kapal dan keci banyak 
yang habis rosak dengan orangnya sekali habis binasa, 
tiada kelihatan barang seorang pun. 

Antara beberapa hari lamanya sekaliannya belayar 
itu, maka sampailah ke laut Kuala Parit [56] namanya. Maka 
kelihatan pula kelam-kabut turun dengan hujan, angin 
ribut yang amat gemuruh jadi gemparlah segala isi kapal 
dan keci dan bahtera itu pun berkampunglah jadi suatu 
pula, serta melabuhkan sauhnya masing-masing, serta 
memegang alat senjata pada segenap tangan dan berjaga 
tali akar dan mengisi ubat segala bedil meriam. Maka Raja 
Merong Mahawangsa pun terlalulah sebal [57] hatinya 
melihatkan kelakuan burung geroda itu hendak 
membinasakan ia sekalian itu. Lalu ia segera naik ke atas 
beranda itu serta memegang panahnya yang bernama 

56 Berkemungkinan ianya kuala Sungai Irrawaddy. 

57 Sebal: ~ hati berasa dongkol atau marah dlm hati. 

Pusar Sempani Gembira, anak panah itu merah menyala- 
nyala api hujungnya. Katanya, "Hai Pusar Sempani 
Gembira, pergilah engkau lawan burung geroda itu." Maka 
segeralah ditariknya busur panah itu lalu dibubuh anak 
panah, dipanahkan naik ke udara, bergemuruh bunyinya 
seperti tautan. Seketika keluarlah kelam-kabut, datanglah 
hantu syaitan di dalam kelam-kabut itu, menyakiti burung 
geroda itu. Maka burung geroda pun sudah diketahuinya 
anak panah Pusar Sempani Gembira namanya. Maka 
segera dikiraikan oleh burung geroda dengan sayapnya 
serta menerkam datangnya itu menyambar tiga buah 
kapal dan keci dengan mulutnya dan kukunya, 
diterbangkan ke udara menghambatkan segala kaum 
syaitan dan hantu kesaktian itu dan segala bedil dan 
tikam dan panah anak raja-raja yang seperti hujan yang 
lebat mengenai pada tubuh geroda itu, dengan tempik 
soraknya terlalu gempita bunyinya, seperti guruh di langit 
bahananya; itu pun tiada memberi gentar dan dahsyat di 
hati burung geroda itu, sebagai jua ia datang mengusir 
hantu syaitan itu. Seketika habislah sekaliannya hilang, 
cerah terang sampai ke dalam laut. Maka kapal yang 
tergonggong di paruhnya dan yang tergenggam kepada 
kakinya itu pun habislah bertaburan dan berpecah-pecah 
pada segala laut itu dan setengah jatuh segenap hutan 


21 



rimba, habislah luluh lantak segala tulang jadi serbuk 
sekalian. 

Demi dilihat oleh Raja Merong Mahawangsa hal 
anak panahnya itu terus tiada jua memberi bekas pada 
burung geroda itu, maka terlalulah marahnya lalu 
dibalasnya pula suatu anak panahnya, dipanahkan naik ke 
udara, bergempita gemuruh bahananya di dalam laut itu. 
Seketika datanglah seekor burung jentayu 1581 mengambat 
burung geroda. Maka burung geroda itu pun sudahlah ia 
ketahui bahawa anak panah itu juga menjadi burung 
jentayu itu. Maka bertemulah keduanya, menyambar 
dengan paruhnya, berkibar-kibaran dengan sayapnya, 
terlalulah amat berdahanam [59] gemuruh bunyinya di 
udara itu. Hairanlah segala yang melihat burung kedua itu 
berperang; jikalau burung geroda di atas burung jentayu 
memagut-magut [60] , serta keluar dari mutunya api 
menyala-nyala. Terbakarlah burung jentayu itu lalu 
hilanglah kembali kepada tarkasynya [61] . Maka sekali lagi 
hendak dibalas oleh Raja Merong Mahawangsa, hari pun 
sudah malam. Maka burung geroda itu pun duduk 
menanti kalau-kalau datang pula senjata Raja Merong 

58 Jentayu: burung yang selalu berseru meminta hujan. 

59 Dahanam: bunyi yg kuat, bergempa. 

60 Memagut: mematuk (ular, burung, dll), mencatuk. 

61 Tarkasy: lubang tempat menyimpan anak panah. 

Mahawangsa, tiada jua datangnya. Lalu ia pun pulanglah 
terbang ke gunung berhenti akan lelahnya, serta mencari 
akan kira-kira hendak membinasakan segala kenaikan 
anak raja Rom itu kerana banyak sangat raja-raja yang 
kesaktian bersama-sama dengan anak raja Rom. Itu pun 
dapat jua ia melawan melainkan Raja Merong 
Mahawangsa itu juga, susah sedikit hatinya hendak 
melawan akan dia itu kerana ia raja kesaktian, terlebih 
daripada segala raja-raja yang lain pada zaman itu. Maka 
burung geroda itu pun duduk diam mencari alpa hendak 
dirosakkan juga. 

Adapun akan anak raja Rom dengan Raja Merong 
Mahawangsa itu pun berkampunglah pada malam itu 
serta menanti burung geroda itu kalau-kalau datang 
melanggar ia sekalian, tiada jua akan datang. Lalu 
berlayarlah pula daripada laut Kuala Murib [62] menuju 
susur daratan jua. Antara berapa hari lamanya belayar itu 
lalu kelihatanlah pula Pulau Salang [63] antara Laut 
BangtaFan [64] namanya. Oleh Raja Merong Mahawangsa 
disuruh orang pergi kepada anak Raja Rom itu 

62 Kuala Murib @ Moulmein yang merupakan kuala Sungai Salween.. 

63 Dipercayai Pulau Salang ini adalah nama asal bagi Phuket (atau 
nama Melayunya Pulau Tanjung Salang). 

64 Tidak diketahui di mana akan tetapi penyunting mengagak ianya 
adalah laut di antara Aceh dan Langkawi-Phuket. 

mengatakan ia sebuah bahtera itu hendak singgah 
kepada pulau itu kerana keputusan air dan kayu dan 
segala kenaikan anak Raja Rom itu pun sekaliannya, 
"Janganloh berhenti. Berlayarlah kerana burung geroda 
tiada sudah ia mari melanggar kita lagi kerana banyaklah 
hari sudah tiada. Kalau ia hendak datang selama ini 
datangiah sudah melanggar kita iagi sepertiyang telah lalu 
itu." 


Maka utusan yang disuruh oleh Raja Merong 
Mahawangsa itu pun belayarlah pergi menujukan bahtera 
anak raja Rom itu, serta sampai lalu disembahkan seperti 
titah Raja Merong Mahawangsa itu kepada anak raja Rom 
itu. Maka titah anak raja Rom kepada orang itu, "Baikiah." 

Maka utusan itu pun menyembah lalu kembali 
kepada Raja Merong Mahawangsa dimaklumkan seperti 
titah anak raja Rom itu. Maka Raja Merong Mahawangsa 
pun singgahlah kepada suatu pulau mengambil air. Maka 
anak raja Rom sekalian itu pun belayarlah menuju kepada 
Tanjung Hujung Salang [65] . Maka kapal dan keci sekalian 
pun mengiringkan bahtera anak raja Rom itu. 


65 Lokasinya berkemungkinan terletak di Pulau Langkawi. 

Hatta, tiada beberapa lamanya belayar, adalah 
kira-kira sehari semalam lagi hendak sampai ke Pulau 
Langkapuri itu, maka terlihatlah kepada burung geroda 
angkatan pelayaran anak raja itu, lalu dinantikan hari 
malam. Setelah itu bahtera Raja Merong Mahawangsa 
pun singgah kepada suatu pulau mengambil air kayu. 
Maka geroda pun datanglah seperti ribut tauPan yang 
teramat besar, menyambar dan memukul dengan 
sayapnya dan menendang dengan kakinya kepada 
bahtera anak raja Rom itu hingga habislah karam 
tenggelam segala kapal dan keci itu, orang pun banyaklah 
mati daripada yang hidup, bertaburan sepanjang laut itu. 
Maka tatkala itu anak raja Rom pun berpegang pada 
suatu papan di dalam laut itu dengan seorang dirinya. 
Habislah binasa segala kapal dan keci serta sekalian 
bahtera anak raja Rom itu, pada sangka hati burung 
geroda itu matilah sudah anak raja Rom itu. Maka ia pun 
kembalilah ke Pulau Langkapuri. 

Adapun akan Raja Merong Mahawangsa setelah 
hari sudah siang lalu ia pun berlayarlah menurut anak raja 
Rom itu adanya. Syahadan, tiada berapa lamanya belayar 
itu sampailah kepada tempat anak raja Rom rosak itu, lalu 
bertemu dengan orang berenang, diambilnya dan 
bertanya. Maka dihikayatkan orang itu segala halnya yang 

dibinasakan oleh burung pada malam tadi. Demi didengar 
oleh Raja Merong Mahawangsa yang demikian itu maka 
disuruh layar kapal pergi mencari kalau-kalau bertemu 
dengan anak raja Rom itu. Maka dicarikan oranglah tiada 
berjumpa sehingga bertemu dengan orang lain juga, 
bertaburan pada segala laut itu. 

Hatta berapa hari lamanya anak raja Rom itu tiada 
berjumpa dengan siapa-siapa jua pun. Maka Raja Merong 
Mahawangsa pun terlalulah masyghulnya kerana ia suatu 
harapan yang besar kepada sultan Rom itu. Litarlah [66] 
sudah disuruh cari pada segala menteri, para penggawa, 
hulubalang sekalian tiada juga bertemu. Maka Raja 
Merong Mahawangsa pun belayarlah pula hala ke sebelah 
timur dengan bahteranya menyusur daratan tanah besar 
itu sambil mencari anak raja Rom itu. 

Hatta, dengan hal yang demikian maka sampailah 
kepada suatu teluk dengan suatu tanjung. Maka Raja 
Merong Mahawangsa pun bertanya pada seorang muallim 
[67] yang tua di dalam bahteranya itu. Maka katanya, 
"Bahawa pulau yang besar itu baharu hendak bersuatu 

66 Litar: bergerak berkeliling dr satu tempat ke tempat lain; ~ lah 
sudah berkelilinglah sudah. 

67 Ejaan asal pada manuskrip: 

dengan daratan itu bernama Pulau Seri [68] dan suatu pulau 
yang kecil itu bernama Pulau Jambul [69] dan ke daratnya 
sedikit bernama Pulau Lada [70] , tuanku ." 

Maka titah Raja Merong Mahawangsa. "Jikalau 
demikian singgahlah berlabuh kita di tanjung pulau itu." 

Maka belayarlah bahtera itu menuju tempat yang 
dititah oleh Raja Merong Mahawangsa itu. Setelah sampai 
maka berlabuhlah bahtera itu. 

Maka Raja Merong Mahawangsa pun dengan 
segala menteri hulubalang naik ke darat. Maka tatkala itu 
datanglah kaum gergasi, orangnya besar-besar, terlalu 
banyak terlalu baik datang mengadap Raja Merong 
Mahawangsa. Maka Raja Merong Mahawangsa pun sudah 
ketahui bangsanya gergasi lalu ditegurnya dengan manis 
suaranya mengambil hatinya. Maka segala kaum gergasi 
itu pun takutlah akan Raja Merong Mahawangsa itu serta 
hebat sikapnya tiada berlawan pada zaman itu dan yang 
melihat akan dia itu takut dan gentar sekaliannya 
daripada segala bangsa. Maka titahnya kepada segala 

68 Tidak diketahui lokasinya. 

69 Tidak diketahui lokasinya. 

70 Tidak diketahui lokasinya. 

kaum gergasi yang datang itu, "Adapun beta singgah di 
sini ini jikalau baik-baik bicaranya mahulah beta duduk 
berhenti di sini dahulu sementara menanti mengambil 
khabar anak raja Rom itu, kalau-kalau ada hidupnya." 

Maka sembah segala kaum gergasi itu, "Patik 
sekalian pun lebih lagi kesukaan kerana patik sekalian ini 
tiada menaruh raja pada tempat ini. Jikalau demikian 
baiklah duli tuanku cuba berangkat melihat tanah iniyang 
patut tempat hendak duduk." 

Maka Raja Merong Mahawangsa pun berjalanlah 
hendak melihat susuk tanah tempat hendak diperbuat 
kota parit balai istana diiringkan oleh kaum gergasi 
dengan segala menterinya lalu bertemulah dengan tanah 
bumi yang baik, terlalulah indah tempatnya dengan 
tanahnya, menjadi tiadalah turun ke bahteranya, gila 
dengan membuat kota istana dengan balainya yang 
terlalu amat besarnya lagi dengan indahnya. Setelah 
sudah balai itu maka dinamai akan dia "Langkasuka" 
kerana mengerjakan itu dengan makan minum dan 
bersuka-sukaan serta dengan beberapa binatang jenis- 
jenisnya daripada rusa, kijang, pelanduk, napuh [71] , sapi 
dengan segala perburuan yang dimakan oleh sekaliannya. 

71 Napuh: pelanduk besar, Tragulus napu. 

Terlalu amat kesukaannya serta dengan tepuk tarinya 
segala kaum itu kerana mereka itu tiada beraja, hanya 
berpenghulu sahaja dan lagi pula dengan baik bahasanya 
Raja Merong Mahawangsa itu. Setelah sudah lengkap 
kota istana, kemudian segala menteri hulubalang pun 
masing perbuatlah rumah dan kampung, diaturnya 
berkeliling kota rajanya. Setelah sudah sekaliannya itu, 
maka masing-masing pun datanglah mengadap rajanya 
sehari-hari. 

Maka termasyhurlah Raja Merong Mahawangsa itu 
sudah duduk menjadi raja pada tempat itu. Maka segala 
dagang senteri [72] pun berhimpunlah datang berniaga ke 
dalam negeri itu. Dengan baik budi bahasanya baginda itu 
serta dengan menteri sekalian itu tiadalah merasai 
kesakitan segala rakyat mencari makan pergi mari ke 
negeri. Maka banyaklah orang yang telah pindah dengan 
anak isterinya pergi duduk bersama-sama Raja Merong 
Mahawangsa; makinlah bertambah-tambah rakyatnya 
daripada sebulan kepada sebulan, daripada setahun 
kepada setahun, makin banyak segala orang pindah ke 
negeri itu. Maka tetaplah Raja Merong Mahawangsa di 
atas takhta kerajaan dengan adil murahnya. Demikianlah 
diperintahkan oleh baginda itu, tiadalah lagi berubah 

72 Senteri: Orang yg kuat beribadat. 

melainkan bertambah-tambah kebajikan di dalam negeri 
itu. 


Sebermula, maka tersebutlah perkataan anak raja 
Rom di atas papan sekeping ia bergantung, tiada makan 
dan tiada minum, kurus kering tubuh badannya dengan 
dihinggap oleh kapang [73] dan teritip [74] pada segala 
badannya; datang pasang disorong oleh pasang dan 
datang surut dibawa surutnya, dengan dijulang pula oleh 
ombak angin. Dengan hal yang demikian itu jatuhlah di 
celah batu yang di Pulau Langkapuri itu dengan letih- 
lesunya dan lapar dahaganya. Maka mengerang pun tiada 
kedengaran suara lagi kerana sangat daiF [75] itu. 

Maka adalah kepada suatu hari ketika burung 
geroda itu pergi mencari makan, tiada ia di pulau itu, 
maka turunlah tuan puteri anak raja China itu serta 
dengan inang pengasuhnya datang ke tepi laut itu 
mencari ketam siput di susur pantai itu. Tiba-tiba 
kedengaranlah bunyi suara orang mengerang perlahan- 
lahan. Maka titah tuan puteri kepada inangnya, "Aku 


73 Kapang: berkapang bercendawan, berlapuk. 

74 Teritip: siput laut yg kecil yg suka melekat pd perut perahu atau pd 
tiang-tiang yg terendam dlm air laut. 

75 Daif: cacat, hina, lemah. 

mendengor bunyi suara orang mengerang. Pergilah mak 
inang cari beri bertemu juga dengan suara itu." 

Setelah ratalah sudah dicarinya lalu bertemulah 
dengan manusia yang tiada berketahuan rupanya, penuh 
dengan kapang segenap tubuhnya, matanya juga terkelip- 
kelip. Maka inang itu pun terkejutlah lalu berlari-lari 
kembali pada tuan puteri mengatakan hal itu. "Makapatik 
lihat akan dia tiada boleh patik sembahkan yang khusus 
kepada tuan puteri kerana patik takut hendak pergi 
melihat hampimya dengan sebab rupanya tiada 
berketahuan orangkah atau jin syaitankah?" 

Maka tuan puteri pun tersenyum mendengar 
sembah inangnya itu. Maka titah tuan puteri, "Hai mak 
inang, pergi juga gagah lihat baik-baik, manusiakah atau 
bukan. Jika manusia boieh kita mengambil khabar.” 

Maka oleh inang itu daripada tiada berdaya, maka 
ia pun pergilah pula dengan digagahnya serta dihampiri 
lalu duduk dekat bertanya, katanya, "Siapa tuan ini? 
Berkata benar-benarlah, jinkah atau manusiakah?" 

Maka sahut anak raja Rom itu dengan perlahan- 
lahan, "Hai ibuku, bahawa dengan sesungguhnya beta ini 

manusia juga. Betaiah anak raja Rom, hendak pergi kahwin 
dengan puteri anak raja Benua China dengan beberapa 
banyak bahtera, dan kapai keci kenaikan beta habislah 
diserang oleh geroda, dibinasakan sekaiiannya. Maka 
dengan sebab itulah, hai ibukujadiyang demikian ini." 

Maka mak inang tuan puteri itu pun terlalulah 
belas kasihan hatinya mendengarkan hal anak raja Rom 
itu lalu ia pun kembali pada tuan puteri persembahkan hal 
itu sekaliannya dengan suka tertawanya. Maka tuan 
puteri pun tunduk sambil tersenyum. Setelah itu maka 
tuan puteri pun bertitah kepada mak inang itu, 
"Hendakiah segera mak inang pergi ambii anak raja itu 
sembunyikan sebelum datang burung geroda itu. Siapa 
tahu kaiau terlihat kepadanya, tentulah mati anak raja itu, 
dan hendakiah jangan mak inang beri akan dia nasi yang 
berbiji, beriiah air nasi sahaja dahulu supaya segar sedikit 
serta mak inang mandikan dia." 

Maka inang itu pun pergilah dua dengan budak 
kundang tuan puteri itu, mengusung anak raja itu masuk 
ke dalam suatu gua lalu ditutup dengan batu yang kecil- 
kecil kepada pintu gua itu supaya jangan dilihat oleh 
geroda itu. Maka air pun diangkatlah dua-dua orang, 
dimandikan dan dikikisnya buang segala kapang dan 


32 



teritip pada segala tubuhnya itu, serta diberi oleh mak 
inang kain yang dipakainya. Maka pada hematnya waktu 
ketika burung geroda itu datang baharulah hendak 
dikatupkan pintu gua itu. Lalu keduanya pun kembalilah 
mengadap tuan puteri itu. Demikianlah tiap-tiap hari mak 
inang itu memeliharakan anak raja Rom dengan tiada 
diketahuinya oleh geroda itu, daripada sehari kepada 
sehari makin bertambah baik rupa parasnya dan badannya 
pun kuatlah. 

Maka tatkala bolehlah anak Raja Rom itu makan 
minum seperti sediakala, rupa parasnya pun baliklah 
seperti selamanya, hanya yang kurang pakaianjuga. Maka 
sembah mak inang kepada tuan puteri, "Pada /ikiran 
patik, tuan puteri, nyatalah anak raja Rom, patut sangat 
dengan budi pekertinya dan perkataannya, bertambah- 
tambah pula dengan rupa parasnya daripada sehari kepada 
sehari, berlainan daripada anak raja yang kebanyakan di 
Benua China atau anak raja lain-lain pun. Hanya sayang 
sedikit dengan sebab tiada diberi pakaian sahaja." 

Maka titah tuan puteri, "Hai mak inang, sabarlah 
dahulu, nanti datang burung ke mari kita pinta kepadanya 
segaia pakaian." 

Setelah hari pun malam, maka burung geroda itu 
pun datanglah mengantarkan makanan akan tuan puteri. 
Maka kata tuan puteri, "Hai nenekku burung geroda, 
betapa nenekku bawa akan kami ketiga ini ke sini memberi 
kesakitan di atas kami? Bahawa sesungguhnya nenekku 
memberi makan dengan serba aneka makanan sekalian 
ada, tetapi segaia pakaian aku hendakiah nenek ambii beri, 
bolehlah aku bersalin hai kami ketiga orang ini." 

Maka burung geroda pun tertawa mendengar kata 
tuan puteri itu serta berkata, suaranya seperti halilintar 
membelah dari langit, "Hai cucuku, tiada apa yang nenek 
hendak berbuat di atas cucuku yang tiga berhamba ini, 
hanya nenek menanti janji dengan Nabi Ailah Sulaiman jua. 
Tiada berapa lamanya nenek hendak kembaiikan cucuku 
kepada ayah bonda cucuku di Benua China. Maka sekarang 
ini di mana jua tempatnya segaia pakaian cucuku, di dalam 
istana ayah bonda cucuku di Benua China itukah ada atau 
kepada tempat yang lainkah7 Hendakiah cucuku katakan 
kepada nenek supaya boieh nenek pergi ambii beri akan 
cucuku." 


Maka kata tuan puteri, "Hai nenekku, adaiah di 
dalam istana besar ayahku raja di Benua China itu, di daiam 
suatu bilikyang berdinding cermin itu, ada suatu peti besar 

yang bersendi gading dan bersendi dengan permata- 
permata yakut [76] , di situlah sekalian ada pakaianku. 
Jikalau ada boleh nenekku ambil beri akan daku, maka 
terlalulah kesukaan hati ketiga orang ini." 

Maka kata burung geroda, “Baiktah, hai cucuku, 
biarlah nenek pergi ambil beri kepada cucuku. Jangan 
seperti istana ayah bonda cucuku di Benua China itu, jika 
teriebih sukar daripada tempat itu pun kehendak cucuku, 
itu pun nenek pergi ambil jua, apatah bahananya kepada 
nenekyang demikian itu." 

Maka tuan puteri pun terlalulah sukacitanya 
mendengar kata burung geroda itu. Setelah sudah burung 
geroda itu berkata-kata dengan tuan puteri itu maka ia 
pun terbanglah pergi halanya ke Benua China ditujunya. 
Setelah sampailah ia terbang ke Benua China lalu ia 
bertengger 1771 pada suatu gunung berhentikan lelahnya 
seketika. Lalu terbanglah pula ia pergi menuju mahaligai 
Raja Benua China itu serta ia menurunkan angin ribut, 
tautan, hujan, kilat, guruh, petir halilintar serta dengan 
kelam-kabut zulmat berdahanam bunyinya tiada siapa 
mengenal siapa lagi. Maka tatkala itu Raja Benua China 

76 Yakut: Sejenis batu pemnata. 

77 Tengger @ tenggek: Ber ~ duduk pada tempat yg ketinggian. 

pun tengah ramai dihadap oleh segala menteri, 
hulubalang, para penggawa, sida-sida, bentara biduanda 
sekalian, penuh sesak dengan rakyat bala tentera di balai 
paseban agung hendak mendengarkan surat dari Benua 
Rom bertanya khabar anaknya sampai atau tidak. 

Adapun orang membawa surat itu berjalan tiba- 
tiba datang angin ribut tautan itu yang amat besar serta 
dengan hujan yang teramat lebat. Maka segala yang 
duduk hampir itu pun tiada berkenalan lagi dibuat oleh 
kelam-kabut itu; menjadi haru-haralah sekalian mereka 
itu, terkejut masing-masing hingga dengan 
memeliharakan dirinya. Habis bergoncang balairung raja 
itu, terlalulah amat hebat dan dahsyatnya, pekak tuli 
telinga segala yang mendengar itu. Maka dilihatlah oleh 
burung geroda itu sekalian orang itu di dalam darurat 
belaka, ke sana ke mari tiada berketahuan. Maka burung 
geroda pun turunlah di dalam kelam zulmat itu menuju 
istana besar itu serta mencabut suatu papan [78] dinding 
istana itu, menghulur kepalanya mengangkatkan peti itu 
dengan paruhnya seperti yang dipesan oleh tuan puteri 
itu, tiadalah bersalahan lagi. Setelah dapat sudah peti itu 
maka ia pun terbanglah kembali ke atas udara seperti 
angin yang maha tangkas menuju ke Pulau Langkapuri itu. 

78 Ejaan asal pada manuskrip: j 

Maka tiadalah berapa lamanya ia terbang itu 
sampailah ke hadapan tuan puteri itu lalu meletakkan peti 
itu di hadapan tuan puteri. Demi dilihat oleh tuan puteri 
petinya sudah datang itu maka terlalulah suka hatinya 
serta menerkam dan mencapai petinya itu dengan anak 
kuncinya kerana ada sedia terduduk di tubuh tuan puteri 
itu, lalu diambil oleh tuan puteri segala pakaiannya yang 
digemarnya, bertimbun-timbun dihantarkan di 
hadapannya. Maka burung geroda itu pun terbanglah naik 
ke atas mercu pulau itu bertengger ia berhentikan 
lelahnya. 

Telah keesokan harinya maka burung geroda itu 
pun terbanglah ke darat mencari makan. Maka peninggal 
burung itu maka tuan puteri pun mengambil 
seperenggu [79] pakaiannya daripada jenis peterana [80] yang 
keemasan lengkap dengan alatnya pakaian segala raja- 
raja, disuruhnya mak inangnya hantarkan kepada anak 
raja itu. Maka oleh inang itu pun dibawakan pergi segala 
pakaian serta dengan nasi sekali akan anak raja Rom. 
Serta sampai inang itu kepada anak raja itu lalu 
dihantarkan segala pakaian dan nasi ke hadapannya lalu ia 
menyembah anak raja itu. Maka anak raja itu pun 

79 Seperenggu @ Seperanggu: selengkap (pakaian dll). 

80 Peterana: bangku tempat duduk pengantin atau raja-raja. 

terlalulah sukacitanya beroleh pakaian itu lengkap 
sekalian itu. 

Setelah datanglah antara enam tujuh harinya pada 
ketika burung geroda itu tiada ia pergi mencari makan, 
maka anak raja Rom itu pun datanglah menghadap tuan 
puteri, dibawa oleh mak inang. Serta dilihat oleh tuan 
puteri akan anak raja Rom, maka ia pun tunduk kemalu- 
maluan rupanya akan anak raja Rom itu. Maka anak raja 
Rom itu pun jatuhlah hatinya, jadi tiadalah takut keduanya 
itu akan burung geroda itu. Maka apakala hari hampir 
petang pada ketika burung geroda itu akan kembali maka 
keduanya itu pun berpeluk, bercium bertangis-tangisan 
keduanya. Setelah sudah maka anak raja Rom itu pun 
kembalilah pergi ke dalam gua tempat duduknya itu, 
dihantarkan oleh inang tuan puteri itu serta dengan 
segala makanan anak raja itu hendak makan pada malam 
itu. Setelah sudah sampai ke dalam gua itu, maka segala 
makanan itu pun dihantarkanlah ke hadapannya, serta 
menangis belas hatinya memandang hal keduanya. Lalu ia 
menyembah keluar dari dalam gua itu sambil menutupkan 
pintu gua itu dengan batu. Lalu ia pun kembalilah kepada 
tuan puteri, didapatinya tuan puteri pun sedang menangis 
berkenangkan untung nasibnya. Serta dilihat inangnya 
maka segera disapukan air matanya. Duduk seketika, 


38 



burung geroda itu pun datanglah membawa makanan 
akan tuan puteri tiga berhamba itu. Setelah sudah 
dihantarkan makanan, maka ia pun terbanglah naik ke 
atas mercu pulau itu. 

Demikianlah kelakuannya tuan puteri dan anak 
raja Rom itu tiap-tiap hari. Burung geroda itu pun tiadalah 
khali [81] lagi ia menghantarkan makanan akan tuan puteri 
tiga berhamba itu, tetapi tiada diketahui oleh burung 
geroda itu bahawa anak raja Rom itu ada hidup, tiada 
mati, dan peri ia hanyut pergi jatuh ke pulau itu dan peri 
tuan puteri bertemu dengan anak raja rom itu. 

Hatta, beberapa lamanya maka pada suatu hari 
kata burung geroda kepada tuan puteri, "Hai cucuku, 
tinggallah cucuku duduk baik-baik, nenek hendak pergi 
mengadap Nabi Allah Sulaiman." 

Maka kata tuan puteri, "Baiklah, hai nenekku." 

Setelah itu burung geroda itu pun terbanglah naik 
ke udara sampai mengaras awan lalu menuju pergi 
kepada tempat Nabi Allah Sulaiman. Setelah sampai 
langsung tunduk menyembah Nabi Allah Sulaiman. Maka 

81 Khali: diam (tidak berbuat apa-apa). 

sabda Nabi Allah, "Hai burung geroda, apa khabarnyayang 
engkau berjanji hendak pergi perbuat? Adakah dapat 
engkau perbuat seperti cakapmu itu atau tiadalah?" 

Maka sembah burung geroda, "Ya Nabi Allah, 
setelah sudahlah hambamu kerjakan seperti kehendak 
hambamu itu." 

Maka sabda Nabi Sulaiman, "Betapa perinya 
perbuatan engkau atas kedua anak raja dua buah negeri 
itu?" 


Maka sembah burung geroda, "Adaiah hambamu 
ambil anak raja Benua China tiga berhamba perempuan 
ketiganya, hamba bawa pergi ke Pulau Langkapuri, 
hambamu duduk-duduk diam itu, ya Nabi Allah; serta 
hambamu peliharakan, cari beri segala makanan akan dia 
tiap-tiap hari tiada lagi khalinya, serta hambamu ambil 
pula berisegala pakaiannya suatu petiyang besar. Tiadaiah 
hambamu beri ia kesakitan di atas ketiga orang itu, duduk 
dengan kesukaan jua, ya Nabi Allah." 

Maka sabda Nabi Allah Sulaiman, "Adakah anak 
raja Rom itu beiayar pergi ke Benua China itu atau tidak?" 

Maka sembah burung geroda, "Yo Nabi Allah, 
dengan beberapa banyak kapal dan keci bahtera dialatkan 
oleh raja Rom itu serta dengan raja yang besar-besar serta 
pula ada seorang raja yang sangat besar lagi pula dengan 
kesaktiannya bernama Raja Merong Mahawangsa, jadi 
harapannya membawa anaknya sebuah bahtera 
kenaikannya dengan menteri, hulubalang rakyat sekalian. 
Maka beiayarlah anak raja itu diiring oleh Raja Merong 
Mahawangsa serta segala kapal keci yang banyak itu pun 
belayarlah sekaliannya. Hatta apabiia sampai pada 
pertengahan jalan lalu bertemu dengan hambamu. Maka 
hambamu pun merosakkanlah sekalian kapai-kapai 
kenaikan mereka itu sekalian sehingga karam tenggelam ke 
dalam laut itu, habislah mati orang berhamburan pada 
segenap laut itu, tiada iagihidup barang seorangjuapun." 

Maka Nabi Allah Sulaiman pun tertawa 
memandang pada segala menterinya. Maka segala orang 
besar-besar yang ada mengadap Nabi Allah Sulaiman itu 
pun suka tertawa gelak-gelak mendengarkan sembah 
burung geroda itu mengatakan sudah habis mati itu. 
Tiada sekali-kali ia berpegang pada kuasa Tuhan seru 
sekalian alam. 

Maka sabda Nabi Allah Sulaiman pada burung 
geroda itu, “Kalau-kalau ada hidup, apajua katamu?" 

Maka sembah burung geroda, "Jikalau ada hidup 
anak raja Rom itu serta bertemu dengan anak raja China 
yang perempuan tiga berhamba itu, bahawa sesungguhnya 
tiadaiah hambamu ubahkan seperti janji hambamu 
daripada zaman ini hendak berundur diri daripada segala 
kaum sifat manusia itu dan di manakan boleh hambamu 
mungkirkan janji hambamu dengan Nabi Allah hendak 
undur dari bawah tangit dan atas bumi yang didiami oleh 
segala manusia, ya Nabi Allah. Beranikah hambamu 
membuat dusta kepada NabiAllah?" 

Maka Nabi Allah Sulaiman tersenyum mendengar 
sembah geroda itu. Maka sabda Nabi Allah Sulaiman 
kepada raja jin yang bernama Harman Syah, "Hendaklah 
tuan hamba suruh akan menteri tuan hamba barang 
seratus orang pergi ambil puteri anak raja China itu. Maka 
hendaklah dibubuh ke dalam petinya ketiga berhamba itu 
serta dengan anak raja Rom itu. Pada ketika ini juga mahu 
sampai sekalian itu mari di hadapan hamba." 

Setelah demikian maka Raja Jin Harman Syah pun 
menyuruhlah pada menterinya serta seratus jin bersama- 

sama pergi mengambil anak-anak raja itu. Maka 
menyembahlah sekalian itu lalu terbang ke udara ghaib 
dengan sesaat itu juga ia pergi menuju ke Pulau 
Langkapuri. Serta sampai dilihatnya ada sungguh anak 
raja Rom itu bersama-sama puteri anak raja China. Maka 
sembah menteri jin sekalian itu, "Hendaklah tuanku 
keempat berhamba ini masuk ke dalam peti ini, boleh patik 
sekalian hendak bawa mengadap Nabi Allah Sulaiman. 
Dengan titahnya jua hamba sekalian datang ini dan burung 
geroda itu adaiah ia tengah mengadap Nabi Allah 
Sulaiman." 

Setelah didengar oleh anak raja Rom akan 
perkataan jin itu, lalu ia memasukkan segala harta yang di 
luar ke dalam peti itu serta dengan dirinya keempat orang 
sekali masuk ke dalamnya serta dikuncinya peti itu dari 
dalam. Setelah sudah maka diusunglah oleh jin itu 
menerbangkan menuju halanya ke penghadapan Nabi 
Allah Sulaiman. Tiada berapa lamanya sampailah 
mengadap ke hadapan Nabi Allah Sulaiman lalu 
diletakkan oleh segala menteri jin itu ke hadapan Nabi 
Allah itu serta menyembah lalu undur sekaliannya. 

Demi dilihat oleh Nabi Allah Sulaiman peti itu 
terhantar di hadapannya dan di hadapan burung geroda 

itu, maka titah Nabi Allah Sulaiman suruh keluarkan 
sekaliannya. Maka keluarlah keempat mereka itu duduk 
menyembah Nabi Allah Sulaiman serta tunduk kepalanya. 
Maka sabda Nabi Allah Sulaiman kepada burung [82] 
geroda, "Hai burung geroda, laki-lakiyang mana dan anak 
siapa ini?" 

Demi dilihat dan mendengar titah Nabi Allah 
Sulaiman demikian itu, maka burung geroda itu tiadalah 
terkata-kata lagi, datanglah ketakutannya yang amat 
sangat, gementar menggeligis [83] sendi tulangnya 
daripada sangat takutnya akan Nabi Allah Sulaiman serta 
dengan kemaluannya kepada segala raja-raja yang 
kebanyakan dan daripada bangsa raja yang besar 
bermahkuta itu beribu-ribu, menjadi tiadalah terkata lagi. 
Maka sabda Nabi Allah Sulaiman, “Haisegala raja-raja dan 
menteriku bangsa yang baik-baik, hendaklah engkau dan 
kamu sekalian ketahui, demi Tuhanku yang menjadikan aku 
dan kamu sekalian di atas segala makhluk-Nya, dalam 
empat perkara ini hendaklah jangan sekali-kali ditentukan, 
jikalau tiada dengan janjinya daripada Tuhan alam. 
Pertama rezeki, sedikit atau banyak pada sehari semalam 

82 Tulisan pada transkrip: "Burung-burung". 

83 Geligis: menggeligis bergerak-gerak badannya kerana kesejukan 
atau ketakutan dsb; menggigil. 

itu tiadalah segala makhluk hendak tentukan, sekalian 
dengan janji-Nya juga. Kedua, perkara yang memutuskan 
rezekinya, seperti yang akan datang mara dan maut, 
hendak itu pun tiadalah boleh seseorang jua pun daripada 
makhluk-Nya hendak mengetahuikan dia dan hendaklah 
jangan kamu tentukan bumi tempat kematiannya, 
melainkan kesudahannya dengan janji Allah jua. Ketiga, 
perkaranya jodo pertemuan satu-satu makhluk-Nya; jikalau 
berhimpunkanlah seisi alam dunia ini daripada segala 
bangsa yang dijadikan AUah taala, hendak menceraikan, 
tiada akan dapat hendak diceraikannya, melainkan dengan 
kehendak Tuhan yang menjadikan sekalian alam jua, 
dengan janjinya. Keempat, perkara perceraian yang sudah 
sampai waktu, saat harinya, tiada akan dapat hendak 
menantikan esok harinya, tiadalah boleh, melainkan 
dengan sekaliannya itu pun dengan janjinya jua." 

Maka sembah segala raja-raja dan hulubalang 
sekaliannya, "Sebenarlah seperti sabda Nabi Allah, 
pengajar di atas sekalian hambamu ini." 

Maka burung geroda itu pun berdatang sembah, 
"Ya Nabi Allah, hambamu pohonkan ampun banyak-banyak 
di atas nyawa badan hambamu daripada kesalahan 
hambamu yang telah lalu itu. Ya Nabi Allah, mohonlah 

hambamu pada tahun, bulan, hari ini, hendak pergi keluar 
daripada bawah langit dan bumi ini, barang ke mana 
hambamu bawa diri hambamu diberi izin oleh Nabi Allah di 
atas hambamu ini." 

Maka sabda Nabi Allah Sulaiman, "Akan hal anak 
raja kedua ini betapa jua kehendak engkau?" 

Maka sembah burung geroda, "Ya, Nabi Allah, 
telah hambamu pulangkan kepada Nabi Allah ia sekalian 
ini. Di dalam itu pun lebih maklumlah kepada Nabi AUah 
jua." 


Maka sabda Nabi Allah Sulaiman, "Jikalau demikian 
pergilah engkau pada hari ini, keluarlah dari sini, biarlah 
jauh daripada tanah yang diduduk oleh segala manusia, 
kepada lautyang bernama Kalzum [84] , yang tiada dihampiri 
dan sampai oleh manusia." 

Maka sembahnya, "Jikalau demikian titah Nabi 
AUah di atas hambamu, baiklah, ya Nabi AUah." 


84 Tidak diketahui lokasinya. 

Lalu ia tunduk kepalanya ke bawah seperti laku 
orang menyembah bermohonkan kepada Nabi Allah 
Sulaiman lalu ia terbang pergi halanya menuju Laut 
Kalzum yang tiada pernah sampai oleh segala manusia. Di 
sanalah ia diam duduk mencari makan. Maka sabda Nabi 
Allah Sulaiman kepada seorang menteri berbuat suatu 
surat dengan bahasa China hendak dihantarkan anaknya 
dan anak raja Rom, serta beri khabar hal ehwalnya 
sekalian perbuatan burung geroda itu di atas anak raja 
Rom itu. Maka disuratlah oleh menteri itu. Maka sabda 
Nabi Allah Sulaiman bertanya kepada anak raja Rom 
kalau-kalau ada raja-raja yang diharap oleh raja yang 
bersama-sama mengiringkan. Maka sembah anak raja 
Rom, "Ada, tuanku, raja yang tua sebuah bahtera, yang 
bernama Raja Merong Mahawangsa. Kepada waktu malam 
hambamu rosak itu ia singgah pada suatu pulau mengambil 
air dan kayu, kalau-kalau ialah ada hidup tiada binasa, 
tuanku." 


Maka sembah seorang menteri daripada dewa- 
dewa, "Ada, tuanku, kepada daratan tanah besar sebelah 
Pulau Seri namanya, ia membuat negeri serta hendak 
menanti ambil kalau-kalau ada duli tuanku hidup." 

Maka sabda Nabi Allah Sulaiman, "Khabar itu pun 
bubuhlah juga di dalam surat itu supaya boleh disuruhnya 
panggil kembali oleh raja Rom ke negerinya itu." 

Maka disurat oleh menteri itu sekaliannya, 
disembahkan kepada Nabi Allah Sulaiman surat itu, 
terlalulah baik bunyinya. 

Maka sabda Nabi Allah Sulaiman kepada Raja Jin 
Harman Syah, "Hendakiah tuan hamba dengan seribu 
tentera jin bawakan anak raja kedua ini empat berhamba, 
lima dengan petinya itu, hantarkan kepada raja Benua 
China serta tuan hamba suruh kahwin keduanya ini seperti 
adat raja-raja yang besar dan suruh raja Benua China itu 
beri surat ke Benua Rom, nyatakan khabar hal ehwal 
anaknya kedua orang ini." 

Maka sembah Raja Jin Harman Syah, "Baiklah, ya 
Nabi Allah, terjunjunglah sabda NabiAllah itu." 

Maka anak raja Rom dan anak raja Benua China 
empat berhamba itu pun menjunjung duli Nabi Allah 
Sulaiman. Setelah itu lalu masuk ke dalam petinya dan 
menguncikan peti itu dari dalamnya. Maka Raja Harman 
Syah pun menyembah Nabi Allah Sulaiman lalu menyuruh 

hulubalangnya mengusung peti itu terbang menuju hala 
ke Benua China dengan seribu orang tenteranya. 

Adapun tatkala itu raja Benua China pun tengah 
ramai dihadap oleh sekalian raja-raja dan hulubalang 
penuh sesak di balairung itu, muatakat bicara menanti 
segala menterinya pergi mencari khabar anakanda 
baginda tuan puteri dan anak Raja Rom itu, di mana juga 
khabarnya. Dan utusan daripada Benua Rom itu pun ada 
lagi, tiada lagi kembali ke Benua Rom, ada hadir 
sekaliannya duduk mengadap raja China itu kerana tiada 
dilepas oleh raja Benua China sekalian kembali lagi, 
hendak beri tentu juga warta itu. Tatkala itu maka 
datanglah Raja Jin Harman Syah terdiri di hujung 
balairung, langsung ke tanah sampai lantas pergi ke pintu 
gerbang itu penuh sesak dengan tentera jin. Demi dilihat 
mangkubumi [85] raja China hal yang demikian, kaum jin 
terlalu banyak datang itu, maka ia pun segeralah bangun 
dengan seorang raja bersama-sama dengan dia datang 
mengalu-alukan jin sekalian itu serta rajanya jin Harman 
Syah, pergi kepada hujung balairung itu serta bertanya, 
katanya, "Siapa tuan hamba ini dan dari mana tuan datang 
ini, maka tiba-tiba timbul sudah ada terdiri di balairung raja 
kami ini?" 

85 Mangkubumi: perdana menteri; bendahara. 

Maka kata Raja Jin Harman Syah, "Hamba ini 
namanya Raja Jin Harman Syah. Hamba ke mari ini 
membawa surat titah dengan dititahkan oleh raja kami, 
raja segala makhluk di dalam dunia ini, iaitu Nabi Allah 
Sulaiman, menyuruh bawa titah ini kepada raja tuan hamba 
di sini." 


Setelah didengar oleh mangkubumi dan raja itu 
demikian, maka segera dipegang tangan Raja Jin Harman 
Syah itu seorang sebelah, dibawa ke hadapan raja China. 
Maka raja China itu pun bangun memberi hormat takzim 
serta dengan hairan melihat petinya dibawa orang 
diletakkan ke hadapan raja yang banyak itu, serta berkata, 
"Silakan tuan hamba duduk." 

Maka diunjukkan [86] oleh Raja Jin Harman Syah 
surat daripada Nabi Allah Sulaiman itu. Maka oleh raja 
Benua China disambutnya surat itu dijunjungnya dan 
diciumnya, lalu diunjukkan kepada mangkubumi. Maka 
segera mangkubumi menyambut surat itu, dipermulianya 
pula dengan seribu kemuliaan, lalu dibukabacakan sambil 
berdiri juga. 


86 Unjuk: tunjuk; mengunjuk menunjuk. 

Demikianlah bunyinya di dalam surat itu: 

"Inilah surat daripada Nabi Sulaiman, bahawa 
datang kepada raja Benua China. Hendaklah tuan 
hamba ketahui perbuatan burung geroda di atas 
anak perempuan tuan hamba dan di atas menantu 
tuan hamba anak Raja Rom dengan segala raja-raja 
dan menteri, para penggawa, hulubalang, sida-sida, 
bentara, biduanda, rakyat sekalian; berapa kapal 
keci dan bahtera yang sudah diperbinasakan oleh 
burung geroda itu. Sekarang ini keduanya sekali 
hamba bertemu. Maka inilah hamba suruh 
hantarkan kepada menteri hamba Raja Jin Harman 
Syah ini kepada tuan hamba. Maka hendaklah pinta 
tuan hamba kerjakan pekerjaan kebajikan itu 
keduanya dengan segera sempurna ikut seperti adat 
anak raja-naja yang besar, jangan diberi 
berkurangan mengikut adat tempat diam juga juga 
hendaklah serta tuan hamba beri surat pergi ke 
Benua Rom itu, suruh panggii himpunkan segala 
raja-raja dan tenteranya yang pecah belah itu bawa 
kembali ke Benua Rom, serta hendaklah tuan 
hamba terima ambii anak dan menantu tuan hamba 
keempat berhamba di daiam peti daripada tuan 
hamba juga. Maka iniiah hamba nyatakan." 

Setelah sudah dibaca surat itu lalu sama duduk 
sekaliannya itu berjabat tangan. Maka raja China pun 
menyorongkan puannya sirih persantapan pada Raja Jin 
Harman Syah, katanya, "Makanlah sirih, haisaudaraku Raja 
Harman Syah,” serta menyuruh keluar ia itu. Maka 
segeralah ia membukakan kuncinya, lalu ia pun keluarlah 
keempatnya menyembah ayahanda baginda raja Benua 
China itu. Maka dipeluk diciumnya oleh baginda akan 
anakanda itu kedua dengan gemar kasih rasanya melihat 
rupa anak raja Rom itu, lalu dipegang tangan dibawakan 
duduk ke sebelah iringan kanannya keduanya serta 
menyuruh orang bawa peti itu masuk ke dalam istana. 

Setelah itu maka titah raja China utusan daripada 
Benua Rom itu. Maka segera utusan itu datang duduk 
bertelut [87] menyembah. Maka titah raja Benua China pada 
utusan itu, "Yakah ini tuanmu?" 

Maka sembah utusan itu, "Yatah ini tuan patik, 
anak raja Rom yang beriayar dengan beberapa banyak 
kapal keci dan bahtera yang dialatkan oleh tuan patik raja 
Rom akan anakanda baginda ini dengan raja-raja, menteri, 
hulubalang, para penggawa, sida-sida, bentara, biduanda 


87 Telut: duduk berlutut. 

dan berlaksa-laksa [88] tentera tuan patik ini. Patik pun 
hambanya, dititah oleh tuan patik itu raja Benua Rom, tiga 
tahun sudah lamanya patik datang ini, hendak mengambil 
khabar dan mencari akan tuan patik ini." 

Maka titah anak raja Rom, "Hai Syahbandar, 
bahawasanya sepenuh-penuh kasih tuan hamba akan 
hamba, sudah untung nasibku akan jadi yang demikian. 
Semoga-moganya aku bertemu dengan Nabi Allah 
Sulaiman, raja alam ini, maka aku sampai mari mengadap 
paduka ayahanda baginda ke Benua China ini. Jikalau 
tiada, entahkan di mana aku mati, diperbuat oleh burung 
geroda itu." 

Maka sembah Raja Syahbandar, "Dengan sebab 
itulah maka sangatlah percintaan duli paduka ayahanda 
baginda di Benua Rom." 

Setelah demikian, maka raja Benua China pun 
memberi kurniai makan minum dan memberi persalinan 
akan Raja Jin Harman Syah. Setelah itu maka ia pun 
bermohonlah kepada raja Benua China dan kepada anak 
raja Benua Rom kembali mengadap Nabi Allah Sulaiman. 


88 Laksa: sepuluh ribu; empat ~ empat puluh ribu. 

Maka peninggal Raja Jin Harman Syah itu, maka 
raja Benua China pun memberi surat kepada Raja 
Syahbandar ke Benua Rom dengan nama raja Benua China 
dan nama anak raja Rom itu, menyuruhnya segala orang 
memberi surat pada segenap negeri yang takluk kepada 
Benua China itu serta menyuruh membawa jenis daripada 
segala makanan dan hadiah. Disuruhnya berhimpun 
segala raja-raja sekalian hendak mengerjakan anakanda 
keduanya itu, hendak menurut seperti sabda Nabi Allah 
Sulaiman itu. Tiadalah mahu raja Benua China itu melalui 
sabda Nabi Allah Sulaiman hendak mengerjakan ikut 
istiadat raja yang besar-besar. Setelah itu raja Benua 
China pun membawa anakanda baginda kedua masuk ke 
dalam istananya. 

